b'\n_START_ARTICLE_\nPenerbangan 269 One-Two-GO Airlines\n_START_SECTION_\nKemalangan\n_START_PARAGRAPH_\nPesawat penerbangan 269 (nombor pendaftaran HS-OMG) berlepas dari Bangkok pada 2:30 pm waktu tempatan (0730 UTC) dan dijadualkan mendarat di Phuket pada 3:50 pm. Bagaimanapun, kapal terbang jenis McDonnell-Douglas MD-82 itu terbabas, terbelah dua dan meletup._NEWLINE_Pesawat itu terbabas di hujung landasan kerana hujan lebat luar biasa dan landasan yang licin serta air bertakung. Kapal terbang itu terpesosok ke dalam hutan di tepi landasan._NEWLINE_Kapal terbang OG269 terbang 168 kali setiap minggu ke Phuket dan mungkin menjadi punca kemalangan._NEWLINE_Tambahan pula langkah keselamatan tidak diperbaharui, manual operasi, sistem pemadam api dan oksigen tidak dalam kondisi baik._NEWLINE_Lapangan Terbang Antarabangsa Phuket merupakan lapangan terbang ke-2 sibuk di Thailand. Lapangan terbang ini terletak 20 km dari bandar Phuket._NEWLINE_Juruterbangnya seorang warga asing yang berpengalaman. Tidak pasti sama ada juru terbang selamat atau tidak.\n_START_SECTION_\nMangsa\n_START_PARAGRAPH_\nPesawat itu terbang dari Lapangan Terbang Antarabangsa Don Muang di Bangkok membawa 123 penumpang dan 5 krew. Penumpangnya rakyat Thailand dan 78 warga Barat dari Irish (2), Israel (2), Austria (2) British (5), Jerman (5),Iran (5), dan Kanada (1).Seramai 87 mati dan 43 cedera._NEWLINE_Timbalan Gabenor Phuket Worraphot Ratsrimaa menyatakan semua mangsa telah dibawa ke Hospital Phuket. Kapal terbang OG269 One-Two-Go Airlines itu sejenis penerbangan tambang murah milik syarikat domestik Orient Thai Airlines. Syarikat ini beroperasi sejak 3 Disember 2003 dari Bangkok ke Chiang Mai. Kemudian menambah 6 penerbangan sehari dari Bangkok ke Phuket. Orient Thai Airlines mempunyai 8 jet McDonnell Douglas MD-80 , buatan syarikat Boeng dari Amerika Syarikat._NEWLINE_Udom Tantiprasongchai, pengerusi One-Two-Go segera memohon maaf kepada semua keluarga mangsa.'